joelniklaus/EU_Wikipedias huggingface dataset:
Rockstar (Nickelback)

„Rockstar“ je piaty singel kanadskej rockovej skupiny Nickelback pochádzajúci a zároveň propagujúci ich piaty štúdiový album All The Right Reasons. Premiéra singlu sa v USA konala dňa 22. augusta, rovnako ako v Kanade a v Nemecku bol singel vydaný 13. júla 2007. Do rozhlasových staníc v Spojenom kráľovstve sa dostal dňa 12. novembra. Na B-strane singlu sa objavili skladby „Never Again“ a „Photograph“ v koncertných verziách z vystúpenia skupiny v Atlante. Hovorené slovo medzi jednotlivými veršami nahral spevák americkej rockovej skupiny ZZ Top, Billy Gibbons. Singel bol vydaný cez Roadrunner Records a takisto bol dostupný vo forme digital download. Dňa 5. júna 2007 sa objavila reedícia singlu.

Úspech 
Skladba dosiahla veľký úspech v rebríčkoch. Dosiahol #1 v rebríčku UK Rock, zaujal tiež #2 v rebríčkoch singlov v Írsku a Rusku a tiež dosiahol vrchol v rebríčku UK Singles Chart. Skladba sa tiež tešila veľkému úspechu v USA, kde dosiahla #4 v rebríčku Mainstream Rock Tracks a #37 v rebríčku Modern Rock Tracks. Skladba získala tiež #100 v zozname 10 najlepších piesní roku 2007 časopisu Rolling Stone. Skupina Nickelback kvôli tejto pozícii kritizovala časopis. Skladba tiež obsadila #1 v britskom rebríčku UK Official Download Chart. Skladba „Rockstar“ bola tiež v zozname Top 5 singlov roku 2008, ale nedostala sa na #1.

Skladba na koncertoch 
Skladba „Rockstar“ naživo debutovala v roku 2005 počas koncertov, ktoré predchádzali vydanie albumu. Odvtedy je pravidelne hraná na každom koncerte. Napriek tomu sa skladba neobjavila na koncertnom DVD Live at Sturgis 2006. Skladba je počas koncertov často hraná v akustickej verzii. Hlas nahraný Billym Gibbonsom je na koncertoch prehrávaný z pásky.

Zoznam skladieb 
CD singel

Zostava 
Nickelback
 Chad Kroeger – spev, rytmická gitara, produkcia
 Ryan Peake – sólová gitara, sprievodný spev
 Mike Kroeger – basová gitara
 Daniel Adair – bicie, sprievodný spev

Štúdioví hudobníci
 Billy Gibbons – elektrická gitara, spev

Produkcia
 Nahraný: Február – September 2005 v štúdiu Mountain View Studios v Abbotsford, (Britská Kolumbia)
 Hudobný producent: Chad Kroeger, Joe Moi
 Realizátor nahrania: Chad Kroeger, Joe Moi
 Mastering: Ted Jensen v Sterling Sound
 Mix: Mike Shipley v Shabby Road Studio City
 Asistent zvukového inžiniera: Brian Wohlgemuth
 Digitálna úprava: Joe Moi, Ryan Andersen
 Koordinátor prác na albume: Kevin Zaruk

Ostatní
 Manažér: Bryan Coleman
 Aranžovanie: Chad Kroeger, Ryan Peake, Mike Kroeger, Daniel Adair
 Text piesne: Chad Kroeger
 Fotografie: Richard Beland
 Fotografie v štúdiu: Kevin Estrada
 Hudobné vydavateľstvo: Roadrunner, EMI
 Myšlienka obalu: Nickelback

Vydania singlu

Pozície v rebríčkoch

Koncoročné rebríčky 

 Dňa 17. marca 2008 bolo v USA zaznamenané 2,308,092 stiahnutie skladby
 V máji 2009 bolo v USA zaznamenané 3,000,000 stiahnutie

Referencie

Externé odkazy 
 Text piesne

Single z 2006
Single z 2007
Single skupiny Nickelback
Piesne skupiny Nickelback
Piesne z 2006
Easthetic (festival)

Easthetic festival je multižánrové podujatie, ktorého prvý ročník sa konal 25. – 26. júna 2010 na Zemplínskej šírave. Druhý ročník nasledoval 5. – 6. augusta 2011.
Festival založili študenti, ktorých snahou bolo na východe Slovenska vytvoriť alternatívu k už existujúcim komerčným hudobným prehliadkam, čo sa im už v rámci prvého ročníka podarilo. Headlinerom prvého Eastheticu bola francúzska skupina Nôze. Ďalšími účinkujúcimi boli napríklad: Realistic Crew z Maďarska, Lavagance, WWW, The Swan Bride, Chiki liki tu-a, Talkshow, Vec, Billy Barman, Puding pani Elvisovej, B-Complex, The Autumnist, Amphibios, L plus, La3no Cubano, Nourish My Fame, Haf a Beyuz či Marián Čekovský. Na festivale sa ľudia v roku 2010 mohli zabávať aj v literárnom cirkuse alebo v tanečnom Nu Spirit stagei. Okrem hudobníkov dostali priestor aj streetartisti a maliari. 

O rok neskôr na podujatí vystúpili takí interpreti ako Dubioza Kolektiv z Bosny a Hercegoviny, Midi Lidi, Kazety, Felix! a Rara Avis z Česka, Ink Midget a Pjoni, Hudba z Marsu, Moja Reč, Plastic Swans, Moustache, Vetroplach, Steaming Satellites z Rakúska, Vidiek, The Uniques, Para, Lixx, Demon Superior z Maďarska alebo Janski Beeeats z Francúzska. Účasť si zopakovali Talkshow, Puding pani Elvisovej a L plus. Rovnako ako pri premiére, aj na druhom ročníku si vydavateľ KK Bagala rozložil svoj literárny cirkus, streeartisti maľovali na umelé steny a k slovu sa dostali aj divadelníci. Na rozdiel od roku 2010 prialo festivalu počasie, čo sa podpísalo aj pod hojnejšiu účasť.  Druhý ročník akcie na Zemplínskej šírave poskytol hneď niekoľko zážitkov, ktoré akoby neboli z tejto planéty. 

Tretí ročník festivalu sa mal konať 3. a 4. augusta 2012, opäť na Zemplínskej šírave. Z finančných dôvodov bol ale zrušený.

Hudobné žánre 
 alternatíva
 drum and bass
 pop
 punk rock
 rock

Referencie

Externé odkazy 
 Oficiálna stránka festivalu / nefunkčná
 Facebook http://www.facebook.com/easthetic
 Twitter https://twitter.com/#!/eastheticfest

Hudobné festivaly na Slovensku
Nokia N82

Nokia N82 je smartphone predstavený spoločnosťou Nokia dňa 14. novembra 2007. Je súčasťou série Nseries a predstavuje hernú platformu N-Gage a Nokia Music Store. Nokia N82 disponuje operačným systémom Symbian S60 v9.2 na základe S60 3rd Edition platformy s Featured Pack 1, ktorý môže byť aktualizovaný s pomocou Nokia Software Updater na najnovší firmware (v35.0.002).

Nokia N82 bola prvým telefónom s xenónovým bleskom a 5-megapixelovým fotoaparátom s optikou Carl Zeiss, a bol považovaný za najlepší telefón s fotoaparátom na trhu.

Diskusia a porovnanie modelu N82 s modelom N86 8MP, ktorý je vybavený duálnym LED bleskom, nie je trvalo schopný prekonať N82 pri zmene osvetlenia. Hlavnou výhodou LED osvetlenia je nahrávanie videa, kde xenónový blesk má silnejší výbuch svetla a nemôže byť použitý pre nahrávanie videa kvôli svojím technickým parametrom.

N82 obsahuje aj akcelerometer na stabilizáciu videa a orientáciu snímok na výšku alebo šírku a tiež automatickú rotáciu displeja o 270 stupňov.

Špecifikácie

Pozri aj 
 Nseries

Referencie

Externé odkazy 
 Nokia N82 Device Details(en)
 Nokia N82 Technické Špecifikácie(en)
 UNeoficiálna Nokia N82 Webstránka(en)

N82
Smartfóny

de:Nokia Nseries#Nokia N82
If Today Was Your Last Day

„If Today Was Your Last Day“ je tretí singel kanadskej rockovej skupiny Nickelback z ich šiesteho štúdiového albumu Dark Horse, ktorý bol vydaný v roku 2008. Singel mal byť pôvodne určený na propagáciu albumu, ale v poslednej chvíli bol určený singel „Gotta Be Somebody“. Skladba bola vydaná ako singel jedine vo forme digital download a rádiový singel. Pôvodne mal mať singel v rozhlasových staniciach premiéru dňa 30. septembra, ale bol nahradený už spomínaným singlom. Autorom textu piesne je Chad Kroeger, hudbu zložila celá skupina. Okrem vydania singlu v podobe digital download, bol singel vydaný dňa 11. novembra na stránkach iTunes, kde dosiahol #11 v rebríčku počúvanosti. 15. júna 2009 sa konala premiéra singlu vo Veľkej Británii. Singel získal v Austrálii zlatú platňu. Mixovaním skladby bol poverený Mike Shipley.

Úspech 
Singel bola vydaná v Kanade, kde bol vysielaný v lokálnej rozhlasovej stanici 104.5 CHUM FM, kde dosiahol #2 a #12 v rebríčku CHUM Chart Top 30. Skladba debutovala na #35 v rebríčku Billboard Hot 100 v USA a #91 v rebríčku Canadian Hot 100 v Kanade, kde sa neustále zvyšovala jeho pozícia až po #23. Skladba tiež dosiahla #1 v rebríčku UK Rock Chart.

Skladba sa dostala na kompiláciu Now That's What I Call Music!, ktorá bola vydaná len vo Veľkej Británii. Skladba sa tiaž dostala na soundtrack filmu Ako vycvičiť draka a tiež propagovala filmy počas Zimných olympijských hier 2010 vo Vancouveri.

Koncertná premiéra skladby sa konala počas koncertu skupiny v Manchester Evening News Arena v Manchestri v Anglicku dňa 22. mája 2009. Odvtedy je pravidelne hraná na koncertoch. Skladba bola tiež nahraná v akustickej verzii počas vystúpenia v nemeckej televízii.

Zoznam skladieb

Zostava 
Nickelback
 Chad Kroeger – spev, rytmická gitara, produkcia
 Ryan Peake – sólová gitara, sprievodný spev
 Mike Kroeger – basová gitara
 Daniel Adair – bicie, sprievodný spev

Produkcia

 Nahraný: Marec - August 2008 roku v Mountain View Studios (Abbotsford) Vancouver, Britská Kolumbia
 Produkcia: Robert Lange, Chad Kroeger, Joe Moi
 Mix: Mike Shipley
 Zvukový inžinier: Robert Lange oraz Joe Moi
 Asistent zvukového inžiniera: Brian Wohlgemuth
 Mastering: Ted Jensen v Sterling Sound
 Operátor v štúdiu: Bradley Kind
 Digitálne úprava: Olle Romo a Scott Cooke
 Fotografie: Chapman Baehler
 Projekt a výroba obalu: Jeff Chenault & Eleven 07
 A&R : Ron Burman

Pozície v rebríčkoch

Referencie

Externé odkazy 
 Text piesne

Single z 2008
Single z 2009
Single z 2010
Single skupiny Nickelback
Piesne z 2008
Piesne skupiny Nickelback
Icewind Dale

Icewind Dale je počítačová hra typu RPG, vytvorená v roku 2000 spoločnosťou Black Isle. Je založená na putovaní skupiny dobrodruhov, ktorú si hráč na začiatku hry vytvorí. S touto skupinou rieši problémy odohrávajúce sa na kontinente Faerun, v oblasti zvanej Icewind Dale, ktorá je oddelená od zvyšku sveta veľkým pohorím The Spine of the World.

Série hry 
 Icewind Dale
 Icewind Dale: Heart of Winter
 Icewind Dale: Trials of the Luremaster
 Icewind Dale II

RPG
Počítačové hry z 2000
Počítačové hry
Gibson Flying V

Gibson Flying V je elektrická gitara vyrábaná firmou Gibson Guitar Corporation s charakteristickým tvarom písmena V. Jej premiéra sa konala v roku 1958, ale v roku 1959 bola kvôli malému záujmu stiahnutá z predaja. Až neskôr boli docenené a znovu vyrábané od roku 1967 až dodnes.

Gitara má silný a ostrý zvuk, hlavne vďaka dvom humbuckerom. Gitara má mostík Tune-o-matic patentovaný firmou Gibson v roku 1952 a napínač strún Stopbar.

Gitary Flying V používajú skupiny ako Metallica, Acid Drinkers, Nickelback, Judas Priest alebo Scorpions. Model Flying V sa uplatnil aj v žánri blues - hral na ňu Jimi Hendrix a jeden z "kráľov bluesu" - Albert King.

Referencie

Iné projekty

Externé odkazy 
 Flying V

Gitary Gibson
Woke Up This Morning

„Woke Up This Morning“ je skladba kanadskej rockovej skupiny Nickelback pochádzajúca z ich tretieho štúdiového albumu Silver Side Up z roku 2001. Autorom textu piesne je Chad Kroeger, hudbu zložila celá skupina.

Skladba na koncertoch
Skladba bola veľmi populárna medzi fanúšikmi skupiny. Počas turné Silver Side Up Tour v roku 2002 bola skladba hraná na začiatku koncertov. Počas hrania skladby boli používané pyrotechnické efekty. Skladba sa dostala na obidve koncertné DVD skupiny Live at Home z roku 2002 a Live at Sturgis 2006 z roku 2008. Skladba sa tiež dostala na oficiálny kompilačný album Three-Sided Coin vydaný v roku 2002 vydavateľstvom Roadrunner Records.

Skladba sa tiež objavila na B-strane „Too Bad“ a to v koncertnej verzii spolu s piesňou „How You Remind Me“.

Zostava
Nickelback
 Chad Kroeger – spev, rytmická gitara, produkcia
 Ryan Peake – sólová gitara, sprievodný spev
 Mike Kroeger – basová gitara
 Ryan Vikedal – bicie

Produkcia
 Nahraný: Apríl - Jún 2001 v Green House Studios vo Vancouveri, a v Burnaby, Britská Kolumbia, a v London Bridge Studio, Seattle, Washington
 Hudobný producent: Chad Kroeger, Rick Parashar
 Realizátor nahrania: Rick Parashar
 Mix: Randy Staub v Armoury Studios vo Vancouveri
 Mastering: George Marino v Sterling Sound
 Zvukový inžinier: Joe Moi
 Asistent zvukového inžiniera: Pat Sharman
 Digitálna úprava: Geoff Ott
 Aranžovanie: Chad Kroeger, Ryan Peake, Mike Kroeger, Ryan Vikedal
 Fotografie: Daniel Moss 
 Manažér: Bryan Coleman
 Koordinátor produkcie: Kevin Zaruk
 Pro Tools operátor: Alex Aligazakis 
 Text piesne: Chad Kroeger
 Hudobné vydavateľstvo: Roadrunner Records
 Myšlienka obalu: Nickelback

Externé odkazy
 Text piesne

Piesne skupiny Nickelback
Piesne z 2001
High Frequency Active Auroral Research Program

High Frequency Active Auroral Research Program, skrátene HAARP, je civilný a vojenský výskumný projekt USA realizovaný v odľahlom zariadení severovýchodne od Gakony na Aljaške. Prevádzkuje ho University of Alaska, US Air Force a US Navy. Hlavné úlohy sú použitie vysokofrekvenčných elektromagnetických vĺn na prieskum vyšších vrstiev zemskej atmosféry (najmä ionosféry), výskum šírenia rádiových vĺn, komunikácie a navigácie. Projekt je častým predmetom konšpiračných teórií, ktoré spravidla tvrdia, že USA z Gakony cielene vyvolávajú prírodné katastrofy po celej Zemi.

Iné projekty

Externé odkazy 

 Oficiálna webstránka

Prieskum Zeme
Medveď biely

Medveď biely (iné názvy: medveď ľadový ; ľudovo ľadový medveď, polárny medveď; lat. Ursus maritimus) je druh cicavca z čeľade medveďovitých. Spolu s kodiakom predstavuje najväčšieho medveďa a najväčšiu suchozemskú šelmu na svete.

Opis 
Telo medveďa bieleho je adaptované na nízke teploty, pohyb po snehu, ľade, na otvorenom mori a na lov plutvonožcov, ktorí tvoria väčšinu jeho potravy. Samce môžu byť až dvakrát väčšie ako samice. Dospelé jedince dosahujú váhu od 400 do 680 kg, dĺžku 2,1 až 3,4 m a chvost meria približne 8 až 13 cm. Krk majú dlhší, v porovnaní s inými medveďmi. Povrch tela pokrýva krycia srsť krémovej farby. Chlpy krycej srsti sú duté a priesvitné, takže slnečné teplo preniká k ich korienkom, kde ho pohlcuje čierna koža. Tepelnú izoláciu im zabezpečuje hustá srsť a hrubá tuková vrstva pod kožou.

Výskyt 
Žije v Arktíde, najmä na severe Kanady. Napriek tomu, že je blízkym príbuzným medveďa hnedého, vyvinul sa na prežitie v úzkej ekologickej nike. Jeho prirodzené prostredie je kombinácia blokov ľadu, okrajov pobreží a otvorenej vody, kde sa nachádzajú tulene tvoriace hlavnú zložku jeho potravy.

Správanie 
Aj keď sa väčšina medveďov bielych narodí na súši, väčšinu života strávia na mori. Prevažnú časť sa nachádzajú na okraji zmrznutého mora. Sú to výborní plavci schopní plávať na otvorenom mori rýchlosťou až 10 km/h. Dokážu preplávať 100 km bez odpočinku. Masívne predné laby slúžia ako pádla a zadné nohy ako kormidlo. Krycie chlpy, ktoré sú duté, majú naplnené vzduchom – ten ich nadnáša vo vode. Pri potápaní majú otvorené oči, ale ak zadržiava dych sa im zatvárajú nozdry. Na jeden dych môže byť pod vodnou hladinou až dve minúty. Kradmo sa dokážu dostať pod svoju potravu, ako sú morské vtáky alebo tulene.

Potrava a lov 
Hlavnou zložkou jeho potravy sú tulene a občas mrože. Niektoré medvede počas leta zachádzajú až 100 km do vnútrozemia, kvôli vtáčím vajíčkam, lumíkom, lišajníkom, machom a zdochlinám sobov karibu a pižmoňov. Korisť loví dvoma spôsobmi a to zakrádaním a vyčkávaním. Pri zakrádaní sa pomaly nenápadne približuje k obeti (biely kožuch ho výborne maskuje) a ak ho tuleň zbadá, medveď sa zastaví na mieste čakajúc kým tuleň od neho odvráti zrak. Na vzdialenosť 15 až 30 metrov začne šprintovať smerom ku koristi rýchlosťou až 55 km/h. Pri vyčkávaní nehybne striehne na ľade pri dýchacom otvore. Čaká kým sa tuleň vynorí, aby sa nadýchol, rýchlo sa ho zmocní, zahryzne sa mu do hlavy a odtiahne ho ďalej od diery, kde ho zožerie.

Rozmnožovanie 
Obdobie párenia prebieha na morskom ľade a to v apríli a máji. Od novembra do januára vrhá samica do diery v snehu alebo brlohu 1 až 3 mláďatá (obvykle 2). Matka ich kŕmi svojím mliekom počas zimného spánku. Malé medvieďatá prechádzajú na pevnú stravu v 3 mesiacoch. Matka sa o ne stará ešte 2 až 3 roky.

Ohrozenie 
Podľa stupňa ohrozenia IUCN je medveď biely klasifikovaný ako zraniteľný a 8 z 19 populácií v rozpade. Dlhý čas boli medvede biele lovené vo veľkej miere. Ich populácia sa stabilizovala po zavedení kontrol a kvót.

Galéria

Referencie

Iné projekty

Zdroj 

Medveďovité
Zraniteľné druhy
Smrek omorikový

Smrek omorikový alebo smrek balkánsky (neformálne omorika, balkánsky smrek, staršie smrek omorika; lat. Picea omorika) je strom z čeľade borovicovité (Pineaceae). Tento druh je pôvodom z bývalej Juhoslávie, rastúci pôvodne len na malom areáli na toku rieky Driny. V Srbsku je zákonom chránený. V súčasnosti je hojne pestovaný.

Dorastá do výšky 30-50 metrov, jeho koruna je nápadne štíhla a konáre krátke. Dolné vetvy sú sklopené. Púčiky má červenohnedé a bez živice. Ihlice sú nápadne sploštené s dĺžkou 5-20 mm, na lícovej strane lesklé a tmavozelené, na rubovej strane s dvoma nápadnými bielymi pásikmi. Vetvičku obrastajú husto a poliehavo. Samičie šištičky sú purpurové, samčie svetločervené. Šišky vyrastajú po 2-5 a majú fialovopurpurovú až modrastú farbu. V dospelosti sú škoricovo hnedé, s dĺžkou do 6 cm. Semená majú 8 mm dlhé krídla.

Iné projekty 

Borovicovité
Okrasné stromy
Ihličnaté stromy
Convair F-102 Delta Dagger

Convair F-102 Delta Dagger bol americký prepadový stíhač, určený pre každé počasie. Vyvinutý bol z pokusného lietadla XF-92. Lietadlo bolo navrhnuté tak, aby výkonnostne prekonalo vtedajšie sovietske bombardéry, ale vývoj motora Wright J67 a avioniky meškal, a tak vzniklo provizórne lietadlo, ktoré však vo vodorovnom lete nebolo schopné prekonať nadzvukovú rýchlosť. Stroj musel byť prepracovaný a dostal nové motory Pratt & Whitney J57.

V roku 1956, s trojročným oneskorením, bol prvý sériový F-102A Delta Dagger zavedený do služby. Do roku 1958 slúžili v 26 letkách USAF, ale stále plnili funkciu dočasných lietadiel. Počas 60. rokov začali byť nahrádzané typmi F-101 Voodoo a F-4 Phantom II a boli preraďované k národnej leteckej garde. Posledné stroje v americkej službe doslúžili v roku 1973 na základniach na Islande a následne boli predané do Grécka a Turecka alebo slúžili ako bezpilotné terče. Z typu F-102 vychádzalo lietadlo F-106 Delta Dart.

Varianty 
 YF-102 – prvé prototypy
 YF-102A – prototypy
 F-102A – jednomiestny prepadový stíhač pre každé počasie, vyrobených bolo 889 kusov
 TF-102A – dvojmiestna cvičná verzia, vyrobených bolo 111 kusov
 QF-102A – dvojmiestny ťahač terčov, (prestavané z F-102A)
 PQM-102A – bezpilotné terče, (vyše 200 kusov bolo prestavaných z F-102A)
 PQM-102B – bezpilotné terče

Špecifikácie (F-102A)

Technické údaje 
 Posádka: 1 
 Dĺžka: 20,83 m  
 Rozpätie: 11,61 m 
 Výška: 6,45 m  
 Plocha krídel: 64,57 m² 
 Hmotnosť prázdneho lietadla: 8 777 kg
 Vzletová hmotnosť: 11 100 kg 
 Maximálna vzletová hmotnosť: 14 300 kg 
 Pohonná jednotka: 1 × prúdový motor Pratt & Whitney J57-P-25 s prídavným spaľovaním
 Ťah bez zapnutej forsáže: 52,0 kN
 Ťah so zapnutou forsážou: 76,5 kN

Výkony 

 Maximálna rýchlosť: 1 304 km/h (vo výške 12 190 m)  
 Dolet: 2 175 km 
 Dostup: 16 275 m 
 Stúpavosť: 66 m/s 
 Plošné zaťaženie: 172 kg/m² 
 Pomer ťah/hmotnosť: 0,70

Výzbroj 
 24× neriadená strela FFAR kalibru 70 mm 
 6× riadená strela AIM-4 Falcon typu vzduch-vzduch alebo
 3× AIM-4 Falcon
 1× AIM-26 Falcon s konvenčnou alebo jadrovou hlavicou

Iné projekty

Zdroj 

Stíhacie lietadlá USA
Lietadlá Convair
Stíhacie lietadlá 50., 60. a 70. rokov
Marxistický feminizmus

Marxistický feminizmus je jedným z typov feministickej teórie, podľa ktorého je predpokladom oslobodenia žien odstránenie kapitalizmu. Zdroj ženského útlaku pritom vidí v existencii súkromného vlastníctva, ktoré vytvára ekonomickú nerovnosť, vzťahy závislosti a nevyvážené vzťahy medzi mužmi a ženami.

Základy marxistického feminizmu položil Friedrich Engels svojou analýzou rodového útlaku v diele Pôvod rodiny, súkromného vlastníctva a štátu. Podľa neho podriadenosť žien nie je výsledkom ich biologických dispozícií, ale pôsobenia spoločenských vzťahov. Inštitúcia rodiny je preto komplexným systémom, v ktorom muži ovládajú služby žien.

Podľa marxistickej teórie je jednotlivec zásadne ovplyvnený štruktúrou spoločnosti (vo všetkých moderných spoločnostiach možno hovoriť o triednej štruktúre). Ľudské príležitosti, túžby a záujmy sú určované výrobným spôsobom, ktorý charakterizuje aj spoločnosť, v ktorej sú ukotvené. Marxistický feminizmus považuje súčasnú rodovú nerovnosť za výsledok práve kapitalistického spôsobu produkcie. Rodový útlak je zároveň triednym útlakom a vzťah medzi mužom a ženou sa dá prirovnať ku vzťahu proletariátu a buržoázie. Podriadenosť žien sa preto javí ako forma triedneho útlaku, ktorá slúži záujmom kapitálu a vládnucej triedy, vďaka čomu naďalej pretrváva. Marxistické feministky rozšírili tradičnú marxistickú analýzu o koncept domácej platenej práce.

Radical Women, hlavná organizácia marxistického feminizmu, stavia svoju teóriu na Marxových a Engelsových analýzach. Z tých vyplýva, že zotročenie žien bolo prvým ekonomickým systémom založenom na súkromnom vlastníctve. Odstránením kapitalistickej ziskom riadenej ekonomiky podľa nich dôjde k eliminácii sexizmu, rasizmu, homofóbie a ďalších foriem útlaku.

Na konci 19. a začiatkom 20. storočia Clara Zetkinová a Eleanor Marxová vystupovali proti démonizácii mužov a podporili proletársku revolúciu, ktorej cieľom bolo odstrániť nerovnosť medzi mužmi a ženami. Odkedy však hnutie začalo vystupovať s čoraz radikálnejšími požiadavkami na ženskú rovnosť, väčšina marxistických lídrov (vrátane Clary Zetkinovej a Alexandry Kollontajevovej) stavala marxizmus do opozície voči feminizmu namiesto hľadania spôsobov ich prepojenia.

Externé odkazy 
 Mzdy za prácu v domácnosti podľa Silvie Federici
 Postaviť feminizmus opäť na nohy
 Marxist Feminism
 Feminism of the Anti-Capitalist Left

Feminizmus
Feminizmus
Never Gonna Be Alone

„Never Gonna Be Alone“ je šiesty singel kanadskej rockovej skupiny Nickelback z ich šiesteho štúdiového albumu Dark Horse vydaného v roku 2008. Singel bol vydaný jedine v USA a v Brazílii. V rozhlasových staniciach mal premiéru dňa 29. septembra 2009. Autorom textu piesne je Chad Kroeger, hudbu zložila celá skupina spolu s producentom Robertom Langom. Je to jeden z piatich skladieb, na ktorých sa podieľal producent Robert Lange.

Text a štýl skladby 
Text skladby má v sebe milostné prvky. Vzhľadom na tematiku textu a zvuk skladba sa zaraďuje k baladovým skladbám ako „Far Away“, „If Everyone Cared“ alebo „I’d Come for You“. Skladba je držaná v ľahkom soft rockovom zvuku je väčšinou počuť akustické gitary. Je to jedna z troch balád z albumu Dark Horse.

Úspech 
Skladba debutovala na #68 v rebríčku Billboard Hot 100 päť týždňov pred tým, ako bol vydaný ako singel. Skladba tiež dosiahla #54 v rebríčku Canadian Hot 100. Skladba tiež debutovala na #37 v holandskom rebríčku Dutch Top 40. Skladba sa tiež dostala do amerického rebríčku Billboard Pop Songs, kde debutovala na #31 a tiež v rebríčku Hot Adult Top 40 Tracks, kde dosiahla #12.

Skladba bola použitá v soundtracku brazílskej telenovely Caminho das Índias. Telenovela je tiež vysielaná v Portugalsku. V soundtracku sa skladba objavila medzi skladbami takých umelcov ako je napríklad Kings of Leon. 

Koncertná premiéra skladby sa konala dňa 3. apríla 2010 počas koncertu v Atlantic City v USA. Skladba bola hraná jedenkrát a to počas turné Dark Horse Tour.

Zoznam skladieb 
CD singel:

Zostava 
Nickelback
 Chad Kroeger - spev, rytmická gitara, produkcia
 Ryan Peake - sólová gitara, sprievodný spev
 Mike Kroeger - basová gitara
 Daniel Adair - bicie, sprievodný spev

Produkcia  
 Nahraný: marec - august 2008 v Mountain View Studios (Abbotsford) Vancouver, Britská Kolumbia
 Produkcia: Robert Lange, Chad Kroeger, Joe Moi 
 Mix: Joe Moi v The Warehouse Studio vo Vancouveri
 Zvukový inžinier: Robert Lange a Joe Moi
 Asistent zvukového inžiniera: Zach Blackstone 
 Mastering: Ted Jensen v Sterling Sound
 Operátor v štúdiu: Bradley Kind
 Digitálna úprava: Olle Romo a Scott Cooke
 Fotografie: Chapman Baehler
 Projekt a výroba obalu: Jeff Chenault & Eleven 07
 A&R : Ron Burman

Ostatní
 Šéf štúdia: Jason Perry 
 Manažment: Bryan Coleman z Union Entertainment Group
 Myšlienka obalu: Nickelback
 Aranžovanie: Chad Kroeger, Ryan Peake, Mike Kroeger, Daniel Adair, Robert Lange
 Text piesne: Chad Kroeger
 Hudobné vydavateľstvo: Roadrunner Records

Pozície v rebríčkoch

Referencie

Externé odkazy 
 Text piesne

Single z 2009
Rockové balady
Single skupiny Nickelback
Piesne skupiny Nickelback
Piesne z 2009
Kataplexia

Kataplexia je svalová strnulosť spôsobená náhlym citovým poryvom (návalom emócií, najčastejšie smiechom) alebo prekvapením (šokom). Príznakom je náhla strata svalového tonusu, vedúca niekedy až k pádu. Nedochádza pri tom k strate vedomia. Kataplexia je jedným z hlavných príznakov narkolepsie.

Referencie 

Poruchy spánku
Twin Clutch SST

Twin Clutch SST (Sport- alebo Sportronic Shift Transmission) je obchodný názov 6-rýchlostných dvojspojkových prevodoviek vyvinutých firmou Getrag pre automobilku Mitsubishi Motors. Tento systém bol použitý prvýkrát v roku 2007 vo vozidle Mitsubishi Lancer Evolution X, a bol navrhnutý tak, aby bol orientovaný na výkon ako vyvíjajú aj konkurenčný výrobcovia, so skrátenými prevodmi, ktoré sú optimalizované pre zrýchlenie.

Režimy 
TC SST umožňuje prepínanie medzi tromi radiacimi programami: "Normal" využíva pomerne nízke otáčky motora na preraďovanie a je optimalizovaný pre úsporu paliva. "Sport" je pre použitie v horách alebo keď je vyžadované brzdenie motorom. "S-Sport" udržuje ešte vyššie otáčky motora ako program "Sport". Launch control je k dispozícii len v programe "S-Sport". "

Prevodové pomery 

(Zdroj: "2008 Mitsubishi Lancer Evo MR: TC-SST Gearing", Brent Romans, Inside Line, 21. august 2008)

Referencie

Pozri aj 
 Mitsubishi Lancer Evolution
 Mitsubishi Outlander / Citroën C-Crosser / Peugeot 4007

Externé odkazy 
 Getrag Powershift 6DCT470 Transmission and Presskit, Getrag website
 "Twin Clutch-SST (Sport Shift Transmission) systematic", TC-SST schematic, .pdf file, Mitsubishi Motors North America press release

Mitsubishi
Prevodovky
Automobilové obchodné značky
Kid Rock

Kid Rock, vlastným menom Robert James "Bob" Ritchie (* 17. január 1971) je americký spevák, textár a raper s piatimi nomináciami Grammy na konte. Kid Rock vydal niekoľko štúdiových albumov, ktoré neboli veľmi populárne pred jeho albumom Devil Withour a Cause z roku 1998 vydaný cez Atlantic Records, ktorého sa predalo 11 miliónov kópií pre hity ako „Bawitdaba“, „Cowboy“ a „Only God Knows Why“. V roku 2000 vydal album The History of Rock, ktorý bol kompiláciou remixovaných a remasterovaných skladieb z jeho predchádzajúcich albumov, rovnako ako hit „American Bad Ass“. V roku 2001 vydal album Cocky.

Po pomalom štarte vydal country skladbu „Picture“ spoločne so Sheryl Crow, ktorá získala zlato a tak zvýšila predajnosť albumu, ktorého sa predalo 5 miliónov kusov. Ten bol nasledovaný v roku 2003 rovnomenným albumom Kid Rock. V roku 2006 vydal živý album Live Trucker. V roku 2007 vydal album Rock N Roll Jesus, ktorý obsahoval hit „All Summer Long“. Bol to jeho prvý celosvetový hit, ktorý dosiahol #1 v rebríčkoch ôsmich krajín Európy a v Austrálii. Albumu sa predalo celosvetovo 5 miliónov kópií a dostal 3-násobnú platinu v USA. Jeho najnovší album Born Free bol vydaný dňa 16. novembra 2010.

Diskografia

Albumy 
 1990: Grits Sandwiches for Breakfast
 1993: The Polyfuze Method
 1996: Early Mornin' Stoned Pimp
 1998: Devil Without a Cause
 2000: The History of Rock
 2001: Cocky
 2003: Kid Rock
 2006: Live Trucker
 2007: Rock N Roll Jesus
 2010: Born Free
 2010: Racing Father Time

Referencie

Iné projekty

Externé odkazy 
 Oficiálna stránka

Raprockoví hudobníci
Rockoví speváci USA
Rockoví gitaristi USA
Rockoví basgitaristi USA
Rockoví bubeníci USA
Country speváci USA
Country gitaristi USA
Country basgitaristi USA
Country bubeníci USA
Heavymetaloví speváci USA
Heavymetaloví gitaristi USA
Heavymetaloví basgitaristi USA
Heavymetaloví bubeníci USA
Hiphopoví hudobníci USA
Reperi USA
Organisti USA
Osobnosti z Michiganu
FK Priština

KF Prishtina (srbsky: ФК Приштина, FK Priština) je futbalový klub so sídlom v Prištine. Klub bol založený v roku 1922 a v súčasnosti hrá v Raiffeisen Superliga.

História 
KF Prishtina bol členom najvyššej futbalovej divízie v Juhoslávii, tzv. Prvej ligy v rokoch 1983 - 1988. Jedno z najpamätnejších víťazstiev KF Priština bolo proti Crvenej Zvezde Belehrad v roku 1983.

Až do roku 1999 hrá klub v juhoslávskych futbalových štruktúrach s relatívnymi úspechmi, ako napr. v juhoslávskej lige v sezónach 1992-93 (18.), 1997-98 (15.) a 1998-99 (17.).

V súčasnosti hrá KF Priština v najvyššej kosovskej lige, v Kosovskej superlige.

Oficiálny fanklub sa volá Plisat.

Niektoré z legiend klubu sú Fadil Muriqi, Fadil Vokrri, Xhevdet Muriqi, Abdyl Bellopoja, Ardian Kozniku, Kujtim Shala, Mensur Nexhipi, Afrim Tovërlani, Goran Djorović a mnoho ďalších. V súčasnosti sú niektorí z najpopulárnejších hráčov Uliks Emra, Enis Fetahu, Arben Zhjeqi, Kushtrim Mushica a ďalší. Okrem toho, dvaja z bývalých hráčov KF Prishtina Debatik Curri a Armend Dallku aktuálne hrajú za tím FK Vorskla Poltava na Ukrajine.

Aktuálna súpiska 

Legenda: B - Brankár, O - Obranca, Z - Záložník, U - Útočník

Externé odkazy 
 Oficiálna stránka
 Fanklub

Kosovské futbalové kluby
Srbské futbalové kluby
Futbalové kluby založené v 1922
Šport v Prištine
Šesťvalcový vidlicový motor

Šesťvalcový vidlicový motor (iné názvy: šesťvalcový V-motor, V6, vidlicový šesťvalec, šesťvalcový motor/šesťvalec do V, šesťvalcový motor/šesťvalec s valcami do V/s usporiadaním valcov do V/s usporiadaním do V) je vidlicový motor, ktorý pozostáva zo šiestich valcov, rozdelených do dvoch radov.

Je to druhý najčastejšie montovaný motor do osobných automobilov po motore R4. Najčastejším uhlom zovretia valcov je 60°, menej často je 75° a 90° alebo 120°. Zjednodušene ide o dvojicu radových 3-valcov so spoločným kľukovým hriadeľom. Vidlicová konštrukcia je kompaktnejšia a menej náchylná na vibrácie ako konštrukcia radového 6-valca. 

Typ motora V6 sa najčastejšie používa v segmente strednej triedy a vyššej strednej triedy ako výkonnejšie varianty oproti motorom R4. Motory V6 sú tiež menšie a úspornejšie ako motory V8.

Referencie

Pozri aj 
 R4
 V8
 V12

Iné projekty

Externé odkazy 
 Understanding the odd-fire V6
 AutoZine Technical School - V6 Engines 

Vidlicové motory
Šesťvalcové motory
Vadim Georgijevič Vizing

Vadim Georgijevič Vizing (),  (* 25. marec 1937, Kyjev, Ukrajina, vtedy Ukrajinská SSR, ZSSR – 23. august 2017) bol ukrajinský matematik. Je známy predovšetkým vďaka svojej práci v oblasti teórii grafov, špeciálne vďaka tzv. Vizingovej vete hovoriacej o tesnom odhade pre chromatický index grafov.

Ukrajinskí matematici
Ruskí matematici
Osobnosti z Kyjeva
Vodní nádrž Orlík

Vodná nádrž Orlík je priehrada na českej rieke Vltava v okresoch Písek a Příbram. Rozlohou  druhá najväčšia a objemom vody  najväčšia vodná nádrž v krajine je súčasťou Vltavskej kaskády. Bola vybudovaná v rokoch 1954 – 1961 a prehradením toku vzniklo jazero dlhé  a hlboké až . Názov dostala podľa zámku Orlík, ktorý sa vypínal na brale nad riekou, no po napustení priehrady čnie len pár metrov nad úrovňou vody.

Technické údaje 
 Dĺžka hrádze: 
 Výška hrádze: 
 Plocha priehradného jazera: 
 Dĺžka priehradného jazera: 
 Maximálna hĺbka: .
 Objem nádrže: maximálny teoretický objem 716,6 mil. m³
 Stály objem: 280 mil. m³ (kóta )
 Zásobný objem: 374,5 mil. m³, z toho využiteľný 85 mil. m³ (po kótu )
 Ochranný objem: 62,1 mil. m³ (po kótu ).

Vodná elektráreň 
Vodná elektráreň Orlík je umiestnená v ľavej dolnej časti betónovej hrádze vodnej nádrže. Má rozmery 17 x , výšku  a do prevádzky bola spustená v rokoch 19541961. Voda je na 4 Kaplanové turbíny privádzaná oceľovými potrubiami s priemerom , zabetónovanými v hrádzi. Vtok vody regulujú rychlouzávery, istené núdzovými hradidlami.

Inštalovaný výkon turbín je 4×94,5 MW, ktoré slúžia najmä k pokrytiu špičkových odberov elektriny. Elektráreň vyrobí ročne 398,1 GWh elektrickej energie. Vyrovnávacou nádržou počas špičkovej prevádzky je vodní nádrž Kamýk.

Iné projekty

Zdroj 
 

Povodie Vltavy
Orlík
Stavby v okrese Písek
Stavby v okrese Příbram
Tajomný ostrov

Tajomný ostrov (1875, L'île mystérieuse) je jeden z najznámejších románov francúzskeho spisovateľa Julesa Verna z jeho cyklu Podivuhodné cesty (Les Voyages extraordinaires). Tvorí záverečný diel voľnej trilógie, do ktorej ešte patria Deti kapitána Granta (1867-1868, Les enfants du capitaine Grant) a Dvadsaťtisíc míľ pod morom (1869-1870, Vingt mille lieues sous les mers). S predchádzajúcimi dielmi je spojený niektorými postavami a čiastočne aj miestom deja. Medzi jednotlivými dielmi však panuje časový nesúlad (pozri nižšie).

Časový nesúlad medzi jednotlivými časťami trilógie  
Medzi jednotlivými dielmi trilógie panuje časový nesúlad. Deti kapitána Granta sa odohrávajú v rokoch 1864 až 1865. Na konci príbehu, v marci 1865 je Ayrton vysadený na ostrove Tabor. V Tajomnom ostrove sa dej príbehu odohráva v rokoch 1865 až 1869. Cyrus Smith so svojimi priateľmi nachádza Ayrtona v decembri roku 1866, pričom Ayrton vyhlasuje, že bol na ostrov vysadený pred dvanástimi rokmi, t. j. v roku 1854, desať rokov pred dátumom uvedeným v deťoch kapitána Granta. V Tajomnom ostrove oznamuje Cyrus Smith roku 1869 Nemovi, že ho pozná z Aronnaxovej knihy, ktorú napísal o svojej podmorskej ceste na palube Nautila, a Nemo tvrdí, že je to už šestnásť rokov, čo Aronnax z ponorky utiekol. Ale Dvadsaťtisíc míľ pod morom sa odohráva v roku 1866 a nie v roku 1853. V Tajomnom ostrove sa ďalej dozvedáme, že knieža Dakkar prijal meno Nemo po porážke povstania, ktoré sa odohralo v roku 1857, a zomrel údajne po tridsiatich rokoch, čo by znamenalo rok 1887  a nie 1869.

Už Jules Verne i jeho vydavateľ Pierre-Jules Hetzel si tieto časové paradoxy uvedomovali. Verne ich nakoniec vyriešil poznámkou v Tajomnom ostrove, že vzhľadom na najrôznejšie okolnosti nemohol uviesť skutočné dátumy.

Iné projekty

Externé odkazy 
 Francúzsky text románu

Zdroj 

Podivuhodné cesty
Knihy z 1875
Knihy Julesa Verna
Sfilmované knihy
Edward Palmer

Edward Palmer (* 12. január 1829, Hockwold-cum-Wilton, Spojené kráľovstvo – † 10. apríl 1911, Washington, USA) bol  americký botanik a archeológ.

Život a kariéra 
Palmer strávil väčšinu svojho života v USA, kde bol zamestnaný v U.S.  Department of Agriculture ako botanik. Roku 1891 viedol expedíciu skúmajúcu flóru a faunu v Kalifornii a hlavne v Death Valley. Zbieral tiež rastliny Mexika a Južnej Ameriky a okolo 200 rastlín a jeden rastlinný druh (Palmerella) je pomenovaných po ňom.

Palmer bol tiež činný v začiatkoch americkej archeológie. Medzi rokmi 1882 až 1884 pracoval ako asistent pre Bureau of American Ethnology. Cieľom expedície bolo preskúmanie indiánskych mohýl na východe USA. Palmer prevádzal vykopávky hlavne v Arkansase, ale  bol tiež v Alabame, Louisiane, Mississippi, Tennessee a Georgii.  V Georgii skúmal oblasť Kolomoki. Po rozsiahlych vykopávkach prehlásil, že nenašiel nič, okrem keramických črepín a usadenín popola.

Po dokončení archeologických prieskumov sa Palmer až do svojej smrti venoval botanike.

Edward Palmer má v Medzinárodnom registri mien rastlín skratku Palmer.

Externé odkazy 
Palmer na Library of the Gray Herbarium 
Palmer na Arkansaskej encyklopédii

Zdroj 

Botanici USA
Osobnosti z Washingtonu D.C.
EA Sports

EA Sports je oddelenie firmy Electronic Arts, ktorá zastrešuje počítačové hry so športovou tematikou. 

Najpopulárnejšie série hier od EA Sports:
 FIFA - futbalový simulátor 
FIFA Manager - manažerský simulátor futbalu 
AFL - simulátor australského futbalu 
 NHL - hokejový simulátor
 NBA Live - basketbalový simulátor
 Tiger Woods PGA Tour - golfový simulátor
Triple Play - bejzbalový simulátor
Knockout Kings - simulátor boxu
 Madden NFL - simulátor amerického futbalu
MVP Baseball - bejzbalový simulátor
NASCAR - pretekársky simulátor
NCAA Football - simulátor amerického futbalu
Superbike - pretekársky simulátor motocyklov
F1 -  pretekársky simulátor (FIA Formula One World Championship)

Electronic Arts
They’re Only Chasing Safety

They're Only Chasing Safety je štvrtý album americkej metalcorovej skupiny Underoath. Album bol vydaný 15. júna 2004 prostredníctvom vydavateľstva Solid State Records. Album mal byť pôvodne nahraný so zakladateľom skupiny, Dallasom Taylorom, mal mať názov Dear Misery a mal obsahovať skladby „Coryn's Defeat“ a „Look Past the Bright Lights“, ktorá nesie teraz názov „Reinventing Your Exit“, ale namiesto toho bol nahraný so súčasným spevákom skupiny Spencerom Chamberlainom.

Úspech 
V roku 2005 sa predalo viac ako 218 000 kópií albumu, s re-edíciou sa predaj zvýšil o 279 000 kópií, celkovo viac ako 500 000 kópií v samotných Spojených štátoch. Všetky originálne verzie obalu albumu vytvoril Kris McCaddon, ktorý bol členom skupín Embodyment, Demon Hunter a The Famine. Dňa 4. októbra 2005 bola vydaná re-edícia albumu prostredníctvom Tooth and Nail Records, ktorá obsahuje štyri bonusové skladby a bonusové DVD.

Zoznam skladieb

Zostava 

Underoath
 Aaron Gillespie – bicie, perkusie, spev
 Spencer Chamberlain – spev
 Timothy McTague - sólová gitara
 Grant Brandell – basová gitara
 James Smith - rytmická gitara
 Christopher Dudley – klávesy, syntetizátory

ďalší hudobníci
 Aaron Marsh - spev
 Matt Goldman - spev, programovanie
Produkcia
 Vyrobené a konštruované: James Paul Wisner z Wisner Productions
 Mixované: J.R. McNeely z Compound Studios
 Mastering: Troy Glessner z Spectre Studios
 Obal originálnej verzie albumu: Kris McCaddon
 Obal re-edície albumu: Jacob Bannon
 Skladby 11-14 na Special Edition vyrobené, mixované, a konštruované: Matt Goldman z Glow in the Dark Studios

Referencie

Externé odkazy 
 Oficiálna webstránka albumu
 They're Only Chasing Safety na Solid State webstránke

Hudobné albumy z 2004
Albumy skupiny Underoath
Metalcorové hudobné albumy
Džús

Džús (z ) je tekutina, ktorá sa pripravuje odšťavovaním ovocia alebo zeleniny. Existujú džúsy jednodruhové alebo zmiešané z niekoľkých druhov ovocia. Obľúbený je napríklad pomarančový džús, ktorý je vyrábaný z pomarančov, plodov pomarančovníka. Džúsy sa dodávajú vo forme koncentrátu a riedia sa potom do pôvodnej hustoty vodou.

Veľa komerčných džúsov je filtrovaných kvôli odstráneniu vlákien a dužiny, ale obľúbené sú aj čerstvé pomarančové džúsy s vysokým podielom dužiny. Ovocné džúsy obsahujú veľa vitamínov a ďalších biologických zložiek s pozitívnym vplyvom na zdravie.

Bežné metódy konzervácie ovocných džúsov zahŕňajú konzervovanie, pasterizáciu, mrazenie, odparovanie a sušenie rozprašovaním. Pretože na ovocný obsah má vplyv slnečné svetlo, sú džúsy balené do svetlo nepriepustných krabíc. Pri dlhšom pôsobení izbovej teploty a slnečného svetla môže pri niektorých džúsoch (napr. jablkový džús) dôjsť ku fermentácii.

Označenia ovocných džúsov môžu byť zavádzajúce, džúsové spoločnosti aktívne skrývajú skutočný obsah nápismi "Bez pridaného cukru", ale produkty môžu obsahovať veľké množstvo prírodne sa vyskytujúcich cukrov, hoci je obsah cukru uvedený s inými sacharidmi na obaloch v mnohých krajinách.

Niektoré sýtené nápoje, ktoré nie sú označené ako ovocné džúsy, obsahujú ovocné šťavy (napr. Mountain Dew, ktorý obsahuje pomarančový džús).

Zloženie typického pomarančového džúsu v 100 ml:

Ovocné džúsy 
 Pomarančový džús
 Jablkový džús
 Multivitamínový džús (zmes štiav rôznych druhov ovocia alebo zeleniny)
 Jahodový džús
 Hruškový džús
 Ríbezľový džús
 Čerešňový džús
 Višňový džús
 Marhuľový džús
 Broskyňový džús
 Marakujový džús
 Banánový džús
 Grepový džús

Zeleninové džúsy 
 Mrkvový džús
 Paradajkový džús
 Špenátový džús

Referencie

Externé odkazy 
 Niektoré ďalšie zdroje pre tento článok:
 Džúsy z čerstvého ovocia

Iné projekty

Zdroj 

Nealkoholické nápoje
Ovocné nápoje
Ceres (mytológia)

Ceres alebo Cerera () bola staroitalická (rímska) bohyňa poľnohospodárstva, úrody. Ekvivalent gréckej bohyne Demeter. Ceres bola dcérou boha Saturna a jeho manželky, bohyne Ops. Od názvu jej sviatkov (lat. Cerealia) je odvodený termín cereálie (obilniny).

Iné projekty 

Rímska mytológia
Madison Avenue

Madison Avenue je severojužná avenue na Manhattane v New Yorku. Vedie z Madison Square (na 23. ulici) na Madison Avenue Bridge na 138. ulici. Prechádza Midtownom, Upper East Side a Harlemom. Je pomenovaná po Madison Square, ktoré je pomenované po 4. prezidentovi Spojených štátov, Jamesovi Madisonovi. Od roku 1920 bolo meno ulice synonymom pre americký reklamný priemysel.

Madison Avenue nebola súčasťou pôvodnej siete ulíc New York City, bola postavená medzi Park Avenue a Fifth Avenue v roku 1836.

Zdroj 

Ulice v New Yorku
Manhattan
Čajka Jonathan Livingston

Čajka Jonathan Livingston je novela amerického spisovateľa Richarda Bacha vydaná v roku 1970.

Témou knihy je sloboda, ktorá má byť pre každé stvorenie vlastná, kontrast medzi individualizmom, túžbou poznávať, schopnosťou milovať a kolektivizmom, masovosťou, obyčajnosťou a priemernosťou.

Zdroj 

Sfilmované knihy
Ardeny (pohorie)

Ardeny  (, ) je pohorie vo Francúzsku, v Belgicku a v Luxembursku, kde ho volajú Oesling. Masív pokračuje v Nemecku pod názvom Eifel.

Názov 
Názov Ardeny pochádza pravdepodobne z keltčiny, v ktorej slovo ard znamená vysoký.

Poloha a prírodné pomery 
Pohorie sa rozprestiera na juhu Belgicka, vo Francúzsku a Luxembursku na ľavom brehu Rýna. Je pokračovaním Porýnskej bridličnatej vrchoviny. Ardeny stúpajú od západu smerom na východ. Najvyšší bod vo Francúzsku je Croix-Scaille () a Signal de Botrange () v Belgicku pri nemeckej hranici. Vodu z pohoria odvádza rieka Mása a hlavne jej pravostranný prítok Ourthe. Vyskytujú sa tu brezové, jedľové a dubové lesy.

Geológia 
Ardeny sa spolu s Porýnskou bridličnatou vrchovinou nachádzajú južne od brabantského masívu a holandskej tabule. Predstavujú hercýnske vrásovo-šupinové pásmo so severozápadnou vergenciou. Na severozápade je pohorie nasunuté na namursko–vestfálsku predhlbeň. Ardeny sú fragmentom rhenohercynika. Prevažujú tu nemetamorfované alebo iba slabo metamorfované sedimenty devónu a karbónu. Nachádzajú sa tu ložiská železných rúd.

Referencie 

Pohoria vo Francúzsku
Pohoria v Belgicku
Pohoria v Luxembursku
Baudouin I.

Baudouin I. (celým menom , * 7. september 1930, Laeken, Belgicko – † 31. júl 1993, Motril, Španielsko) bol od 17. júla 1951 do 31. júla 1993 kráľ Belgičanov zo sasko-cobursko-gothajskej dynastie.

Bol starším bratom svojho nástupcu, Alberta II.

Predkovia

Iné projekty

Externé odkazy 
 Oficiálna stránka belgickej kráľovskej rodiny

Vládcovia Belgicka
Katolícki panovníci
Rytieri Podväzkového radu
Dynastia Sasko-Cobursko-Gothajská
Osobnosti na bankovkách
Osobnosti na belgických poštových známkach
Osobnosti na brazílskych poštových známkach
Osobnosti z Bruselu
Madness

Madness je britská pop/ska hudobná skupina pôvodom z Camden Town, ktorá vznikla v roku 1976. Skupina naďalej vystupuje v sedemčlennej zostane, aj keď sa zostava počas rokov menila. Bola jednou z najvýznamnejších skupín koncom 70-tych rokov žánru 2 Tone ska revival.

Skupina Madness dosiahla najväčší úspech počas skorých a uprostred 80-tych rokov. Obe skupiny, Madness a UB40 sa udržali 214 týždňov v britskom rebríčku singlov v priebehu desiatich rokov, a držia rekord v najdlhšom zotrvaní skupinou v 80-tych rokoch v britskom rebríčku singlov. Avšak, Madness dosiahla v kratšom čase (1980-1986).

Medzi najväčšie hity skupiny patria skladby „Baggy Trousers“, „It Must Be Love“ a „Our House“.

Členovia 
 Graham McPherson – spev
 Cathal Smyth –     trúbka, sprievodný spev, tanec
 Lee Thompson –     saxofón, perkusie, sprievodný spev
 Mike Barson  –     klávesy, klavír, vibrafón, sprievodný spev
 Chris Foreman –    gitara
 Mark Bedford –     basová gitara
 Daniel Woodgate –  bicie, perkusie

Diskografia 
 1979: One Step Beyond...  (UK #2)
 1980: Absolutely   (UK #2)
 1981: 7   (UK #5)
 1982: The Rise & Fall  (UK #10)
 1984: Keep Moving   (UK #6)
 1985: Mad Not Mad   (UK #16)
 1988: The Madness   (UK #66)
 1999: Wonderful  (UK #17)
 2005: The Dangermen Sessions Vol. 1   (UK #11)
 2009: The Liberty of Norton Folgate (UK #5)

Referencie

Externé odkazy 
 Oficiálna webstránka

Iné projekty 

Britské hudobné skupiny
Ska hudobné skupiny
New wave hudobné skupiny
Leopold I. (Belgicko)

Leopold I. (celým menom Leopold Georg Christian Friedrich Sasko-cobursko-saalfeldský), (* 16. december 1790, Coburg – † 10. december 1865, Laeken, Belgicko) bol od 21. júla 1831 prvý kráľ Belgičanov zo sasko-cobursko-gothajskej dynastie.

Bol otcom belgického kráľa Leopolda II. a mexickej cisárovnej Šarloty, manželky mexického cisára Maximiliána I..

Iné projekty

Externé odkazy 
 Oficiálna stránka belgickej kráľovskej rodiny

Narodenia v 1790
Úmrtia v 1865
Panovníci v Európe
Vládcovia Belgicka
Dynastia Sasko-Cobursko-Gothajská
Osobnosti z Coburgu
William Tecumseh Sherman

William Tecumseh Sherman (* 8. február 1820, Lancaster, Ohio, USA – † 14. február 1891, New York, New York) bol americký generál, obchodník a spisovateľ. Patril k najvýznamnejším veliteľom vojsk Severu v americkej občianskej vojne. Na začiatku velil divízii, neskôr armáde.

V rokoch 1872 – 1883 bol vrchným veliteľom armády Spojených štátov. Bol po ňom pomenovaný americký tank M4 Sherman a najstarší, najmohutnejší a zároveň najväčší sekvojový strom v kalifornskom sekvojovom Národnom parku (Sequoia National Park).

Iné projekty

Zdroj 

Generáli USA
Absolventi United States Military Academy
Osobnosti americkej občianskej vojny
Osobnosti z Ohia
Polečnice

Polečnice je riečka v okrese Český Krumlov v Juhočeskom kraji, ľavostranný prítok rieky Vltavy. Jej celková dĺžka činí . Plocha povodia meria . Niekedy, najmä miestnymi občanmi označovaná ako Chvalšinský potok.

Priebeh toku 
Polečnice pramení približne  juhozápadne od obce Chvalšiny vo vojenskom obvode Boletice v nadmorskej výške cca . Presnejšie sa prameň nachádza v blízkosti bývalej osady Míšňany medzi vrchmi Dřevíč (), U Javoří () a Vysočina (). Ďalej potok cca po  preteká rybníkmi Horní polečnický rybník a Dolní polečnický rybník v blízkosti železničnej stanice Polečnice. Potom sa stáča na východ a preteká osadou Polná na Šumavě. Odtiaľ viacmenej tečie pozdĺž železničnej trate č. 194 smer Hořice na Šumavě. Pred Hořicami z pravej strany priberá vody Květušinského potoka, preteká okolo Hoříc na Šumavě a Šebanova, za ktorým priberá z pravej strany vody potoka Čertice. Ďalej preteká okolo Kladenského Rovného (rybník U Bugenů), Mezipotočím kde priberá z pravej strany vody potoka Kaliště. Odtiaľ uiž tok potoka naberá na sile, preteká Kájovom a pri Petráškovom mlyne sa stáča k Starým Dobrkovicom a Českému Krumlovu. V Českom Krumlově preteká tzv. Jelení záhradou pod zámkom a do Vltavy sa vlieva v blízkosti tzv. Porákovho mostu. Riečka sa vlieva do Vltavy v nadmorskej výške cca 480 metrov. Polečnice je riečkou, ktorá sa často pri vyšších zrážkových úhrnoch a prívalových dažďoch rozvodňuje. Pri povodniach v roku 2002 rozvodnenie najmä úseku Kájov-Český Krumlov spôsobilo nemalé materiálne škody na majetku.

Väčšie prítoky 
 Brzotický potok (hčp 1-06-01-160) ľavostranný prítok s plochou povodia .

 Květušinský potok (hčp 1-06-01-162) pravostranný prítok s plochou povodia .

 Hořický potok (hčp 1-06-01-164) pravostranný prítok s plochou povodia .

 Čertice (hčp 1-06-01-166) pravostranný prítok s plochou povodia .

 Škeblice (hčp 1-06-01-168) ľavostranný prítok s plochou povodia .

 Kaliště (hčp 1-06-01-170) pravostranný prítok s plochou povodia .

 Chvalšinský potok nazývaný  tiež Třebovický potok (hčp 1-06-01-172) ľavostranný a celkovo najväčší prítok s plochou povodia .

 Hučnice (hčp 1-06-01-184) ľavostranný prítok s plochou povodia .

Vodný režim 
Priemerný prietok pri ústí činí 1,64 m³/s.

Referencie

Externé odkazy 
 Český Krumlov – aktuálny vodný stav
 HEIS VÚV T.G.M.

Zdroj 

Vodné toky v Česku
Povodie Vltavy